Unión del Pueblo Navarro talde parlamentarioari atxikitako foru parlamentari Marta Álvarez Alonso andreak idatziz erantzuteko galdera egin du –2024ko otsailaren 19ko 1456 irteera zenbakia du Nafarroako Parlamentuan– Kontratazio Publikorako Batzordea arautzen duen ekainaren 26ko 74/2019 Foru Dekretua aldatzeko foru dekretua onesteko atzerapenari buruzko informazioa eskatzeko (11-24/PES-87). Hona Ekonomia eta Ogasuneko Departamentuaren kontseilariak horri buruz ematen dion informazioa:

Nafarroako Foru Komunitateko Administrazioari eta foru-sektore publiko instituzionalari buruzko martxoaren 11ko 11/2019 Foru Legeak ezartzen duenari eta foru dekretu proiektuak egiteko gainerako ordenamendu juridikoak ezarritakoari bete-betean jarraikiz izapidetu eta eratu da foru dekretu hori.

Ekonomia eta Ogasun Departamentuaren Ondare Zerbitzuak izapidetu du prozesua, erregelamenduzko xedapenaren espedientea izapidetzeko gaitasuna duen organoa baita, eta araua egiteko prozesuak iraun behar duena iraunen du izapideak, konplexua baita eta izapidetzeko hainbat eragileren ondoz ondoko jarduketa behar baitu.

Hori guztia jakinarazten dizut, Nafarroako Parlamentuko Erregelamenduaren 215. artikuluan xedatutakoa betez.

Iruñean, 2024ko martxoaren 11n.

Ekonomia eta Ogasuneko kontseilaria: José Luis Arasti Pérez